تورکیه، روسیا و ایران خاریجی ایشلر ناظیرلری سوریه بحرانینا سیاسی حلّ یولو تاپما چابالاری چرچیوه‌سینده آنایاسا کومیته‌سی مسئله‌سینی موذاکیره ائتمک اوچون سوئیس‌ین ژنو شهرینده بیر آرایا گلیب.
خاریجی ایشلر ناظیری مولود چاووش اوغلو، روس همکاری سئرگئی لاوروو و ایران‌لی همکاری جواد ظریف، بیرلشمیش میللت‌لر تشکیلاتی‌نین ژنو اوفیسینده گؤروشدو.
گؤروشمه‌دن اوّل مطبوعات منسوب‌لارینا دانیشان ظریف، اولوم‌لو بیر نتیجه چیخماسی مسئله‌سینده اومیدلی اولدوغونو سؤیله‌ییب.
بمت-نین سوریه اؤزل نماینده‌سی ایستفان ده میستورا، توپلانتی‌نین آردین‌دان ناظیرلره و هیات‌لره گونورتا یئمگی وئره‌جک.
یئمگین آردین‌دان یئنی‌دن بیر آرایا گله‌جک دؤردلوگونون، راضیلاشمایا یاخین اولدوغو اؤیرنیلدی.
ده میستورا و تمیناتچی اؤلکه ناظیرلری‌نین، بو گون کومیته‌نین قورولدوغونو اعلان ائتمه‌سی گؤزلنیلیر.
